CELEX: 32019D1261
Language: et
Date: 2019-07-15 00:00:00
Title: Nõukogu otsus (EL) 2019/1261, 15. juuli 2019, seisukoha kohta, mis võetakse Euroopa Liidu nimel ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise partnerluse ja koostöö raamlepinguga moodustatud ühiskomitees seoses ühiskomitee töökorda ning spetsiaalsete töörühmade pädevust käsitlevate otsuste vastuvõtmisega

25.7.2019   
               
               
                  ET
               
               
                  Euroopa Liidu Teataja
               
               
                  L 197/49
               
            
         NÕUKOGU OTSUS (EL) 2019/1261,
         15. juuli 2019,
         seisukoha kohta, mis võetakse Euroopa Liidu nimel ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise partnerluse ja koostöö raamlepinguga moodustatud ühiskomitees seoses ühiskomitee töökorda ning spetsiaalsete töörühmade pädevust käsitlevate otsuste vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikleid 207 ja 209 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu ja selle liikmesriikide ning teiselt poolt Filipiini Vabariigi vaheline partnerluse ja koostöö raamleping (1) (edaspidi „leping“) jõustus 1. märtsil 2018.
                  
               
                     (2)
                  
                  
                     Lepingu artikli 48 lõikega 1 moodustatakse ühiskomitee, mille ülesanne on tagada lepingu nõuetekohane toimimine ja rakendamine (edaspidi „ühiskomitee“).
                  
               
                     (3)
                  
                  
                     Lepingu artikli 48 lõike 5 kohaselt võtab ühiskomitee vastu oma töökorra ning artikli 48 lõike 3 kohaselt võib ta moodustada spetsiaalseid töörühmi.
                  
               
                     (4)
                  
                  
                     Lepingu tulemusliku rakendamise tagamiseks tuleks võimalikult kiiresti võtta vastu ühiskomitee töökord.
                  
               
                     (5)
                  
                  
                     On asjakohane määrata kindlaks ühiskomitees liidu nimel võetav seisukoht.
                  
               
                     (6)
                  
                  
                     Liidu seisukoht ühiskomitees peaks seetõttu olema toetada lisatud ühiskomitee otsuste eelnõude vastuvõtmist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühiskomitee esimesel koosolekul, on toetada käesolevale otsusele lisatud ühiskomitee otsuste eelnõude vastuvõtmist.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 15. juuli 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  ELT L 343, 22.12.2017, lk 3.
      
      
         
            EELNÕU
            ELi-FILIPIINIDE PARTNERLUSE JA KOOSTÖÖ RAAMLEPINGUGA MOODUSTATUD ÜHISKOMITEE OTSUS nr 1/…
            …,
            millega võetakse vastu ühiskomitee töökord
            ÜHISKOMITEE,
            võttes arvesse ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelist partnerluse ja koostöö raamlepingut (1) (edaspidi „leping“), eriti selle artiklit 48,
            ning arvestades järgmist:
            
                        (1)
                     
                     
                        Leping jõustus 1. märtsil 2018.
                     
                  
                        (2)
                     
                     
                        Seetõttu tuleks vastu võtta ühiskomitee töökord,
                     
                  ON VASTU VÕTNUD KÄESOLEVA OTSUSE:
            
               Ainus artikkel
               
                  1.   Võetakse vastu ühiskomitee töökord, mis on esitatud lisas.
               
               
                  2.   Käesolev otsus jõustub selle vastuvõtmise päeval.
               
            
            
               …,
               
                  
                     Ühiskomitee nimel
                  
                  
                     eesistuja
                  
               
            
            
               (1)  ELT L 343, 22.12.2017, lk 3.
         
         
            
               LISA
               
                  Ühiskomitee töökord
               
               
                  Artikkel 1
                  Ülesanded ja koosseis
                  
                     1.   Ühiskomitee täidab ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelise partnerluse ja koostöö raamlepingu (edaspidi „leping“), edaspidi ühiselt „lepinguosalised“ või eraldi „lepinguosaline“, artiklis 48 sätestatud ülesandeid.
                  
                  
                     2.   Ühiskomitee moodustatakse mõlema poole esindajatest kõrgemate ametnike tasemel.
                  
               
               
                  Artikkel 2
                  Koosolekud
                  
                     1.   Ühiskomitee koguneb tavaliselt iga kahe aasta tagant. Ühiskomitee koosoleku kutsub kokku eesistuja. Koosolekud toimuvad ühiselt kokku lepitud kuupäeval vaheldumisi Manilas ja Brüsselis. Lepinguosaliste kokkuleppel võidakse kokku kutsuda ühiskomitee erikoosolekuid, kui üks lepinguosaline seda taotleb.
                  
                  
                     2.   Mõlema lepinguosalise kokkuleppel võib ühiskomitee koosolekuid erandkorras korraldada ka video- või telekonverentsina.
                  
                  
                     3.   Ühiskomitee koosolekud toimuvad üksnes ja konfidentsiaalselt lepinguosaliste esindajate vahel, välja arvatud juhul, kui lepinguosalised ei lepi kokku teisiti.
                  
               
               
                  Artikkel 3
                  Eesistuja
                  Esimest ühiskomitee koosolekut korraldav lepinguosaline tegutseb eesistujana alates kõnealuse koosoleku toimumiskuupäevast kuni asjaomase aasta 31. detsembrini. Ühiskomitee eesistuja vahetub iga kahe aasta tagant.
               
               
                  Artikkel 4
                  Osalejad
                  
                     1.   Lepinguosaliste delegatsiooni liikmed on lepinguosaliste esindajad ja delegatsiooni juhivad kõrgemad ametnikud.
                  
                  
                     2.   Kumbki lepinguosaline teavitab teist lepinguosalist oma delegatsiooni tegelikust koosseisust 21 tööpäeva enne koosolekut.
                  
                  
                     3.   Eesistuja tagab, et kõik ühiskomitee koosolekutel osalejad on lepinguosaliste nõuetekohaselt määratud esindajad. Delegatsiooni koosseisuga seotud küsimused esitatakse eesistujale.
                  
                  
                     4.   Lepinguosalised võivad eelneval kokkuleppel kutsuda koosolekule kolmandaid isikuid, et anda vajaduse korral teavet konkreetse teema kohta. Kumbki lepinguosaline peab teatama teisele lepinguosalisele vähemalt 21 tööpäeva enne koosolekut ette oma kavatsusest kutsuda kolmas isik.
                  
               
               
                  Artikkel 5
                  Sekretariaat
                  Euroopa välisteenistuse esindaja ja Filipiini Vabariigi välisministeeriumi esindaja tegutsevad ühiselt ühiskomitee sekretäridena. Kogu ühiskomitee eesistuja kirjavahetus edastatakse sekretäridele. Eesistuja kirjavahetus võib toimuda mis tahes kirjalikus vormis, sealhulgas e-posti teel.
               
               
                  Artikkel 6
                  Koosolekute päevakorrad
                  
                     1.   Eesistuja koostab iga koosoleku esialgse päevakorra. Esialgne päevakord saadetakse koos asjakohaste dokumentidega vähemalt 21 tööpäeva enne koosolekut ette.
                  
                  
                     2.   Ühiskomitee võtab vastu päevakorra. Punkte, mida ei ole esialgses päevakorras esitatud, võib lepinguosaliste nõusolekul päevakorda lisada.
                  
               
               
                  Artikkel 7
                  Protokollid
                  
                     1.   Kaks sekretäri koostavad ühiselt koosoleku tulemuste/järelduste kokkuvõtte kavandi.
                  
                  
                     2.   Mõlema lepinguosalise delegatsiooni juht kiidab kokkuvõtte heaks ja allkirjastab selle kahes eksemplaris. Kumbki lepinguosaline saab ühe heakskiidetud ja allkirjastatud kokkuvõtte originaali.
                  
               
               
                  Artikkel 8
                  Otsused ja soovitused
                  
                     1.   Ühiskomitee võib lepingu eesmärkide saavutamiseks teha otsuseid või esitada soovitusi. Lepinguosalised võtavad otsused ja soovitused vastu ühiselt. Otsused ja soovitused võetakse vastu pärast seda, kui lepinguosalised on oma sisemenetlused kooskõlas oma õigus- ja haldusnormidega lõpule viinud.
                  
                  
                     2.   Ühiskomitee võib otsustada võtta otsuseid või soovitusi vastu kirjaliku menetluse teel. Sellisel juhul lepivad lepinguosalised kokku menetluse kestuse tähtajas. Kui tähtaja möödumisel ei ole kumbki lepinguosaline otsuse või soovituse ettepanekule vastu, kuulutab ühiskomitee eesistuja otsuse või soovituse ilma vastuväideteta vastuvõetuks.
                  
               
               
                  Artikkel 9
                  Kulud
                  
                     1.   Ühiskomitee koosolekutel osalemisega seotud kulud, sealhulgas personali-, reisi-, elamis-, posti- ja telekommunikatsioonikulud, kannab iga lepinguosaline ise.
                  
                  
                     2.   Ühiskomitee koosolekute suulise tõlke ja kirjaliku tõlkimisega seotud kulud kannab iga lepinguosaline ise.
                  
                  
                     3.   Koosolekute korraldamise ja dokumentide paljundamisega seotud kulud kannab koosoleku korraldanud lepinguosaline.
                  
               
               
                  Artikkel 10
                  Spetsiaalsed töörühmad
                  
                     1.   Kooskõlas lepingu artikli 48 lõikega 3 võib ühiskomitee moodustada spetsiaalseid töörühmi, kes abistavad teda tema ülesannete täitmisel. Spetsiaalsed töörühmad esitavad pärast iga oma koosolekut aruande ühiskomiteele.
                  
                  
                     2.   Ühiskomitee määrab kindlaks iga spetsiaalse töörühmapädevuse.
                  
                  
                     3.   Ühiskomitee võib otsustada pädevust muuta või olemasoleva spetsiaalse töörühma tegevuse lõpetada.
                  
                  
                     4.   Spetsiaalsed töörühmadvõivad ühiskomiteele heakskiidu saamiseks soovitusi anda.
                  
               
            
         
      
      
         
            EELNÕU
            ELi-FILIPIINIDE PARTNERLUSE JA KOOSTÖÖ RAAMLEPINGUGA MOODUSTATUD ÜHISKOMITEE OTSUS nr 2/…,
            …,
            millega luuakse spetsiaalsed töörühmad ning võetakse vastu nende pädevus
            ÜHISKOMITEE,
            võttes arvesse ühelt poolt Euroopa Liidu ja selle liikmesriikide ning teiselt poolt Filipiini Vabariigi vahelist partnerluse ja koostöö raamlepingut (edaspidi „leping“), eriti selle artikli 48 lõiget 3,
            võttes arvesse ühiskomitee töökorra artiklit 10
            ning arvestades järgmist:
            
                        (1)
                     
                     
                        Selleks et võimaldada ekspertide tasandi arutelusid lepingu kohaldamisalasse kuuluvates põhivaldkondades, tuleks moodustada spetsiaalsed töörühmad.
                     
                  
                        (2)
                     
                     
                        Ühiskomitee võib vastavalt oma töökorra artiklile 8 otsustada võtta otsuseid vastu kirjaliku menetluse teel,
                     
                  ON VASTU VÕTNUD KÄESOLEVA OTSUSE:
            
               Ainus artikkel
               Moodustatakse I lisas loetletud spetsiaalsed töörühmad. Spetsiaalsete töörühmade pädevus on sätestatud II lisas.
            
            
               …,
               
                  
                     Ühiskomitee nimel
                  
                  
                     eesistuja
                  
               
            
         
         
            
               I LISA
               
                  ELi-Filipiinide partnerluse ja koostöö raamlepinguga moodustatud ühiskomitee
               
               Spetsiaalsed töörühmad
               […]
            
         
         
            
               II LISA
               
                  Ühelt poolt Euroopa Liidu ja selle liikmesriikide ning teiselt poolt Filipiini Vabariigi (edaspidi ühiselt „lepinguosalised“ või eraldi „lepinguosaline“) vahelise partnerluse ja koostöö raamlepinguga moodustatud spetsiaalsete töörühmade pädevus
               
               
                  Artikkel 1
                  Spetsiaalsed töörühmad arutavad asjaomase koostöövaldkonnaga seonduvaid teemasid või konkreetseid projekte.
               
               
                  Artikkel 2
                  Spetsiaalsed töörühmad töötavad ühiskomitee alluvuses. Nad annavad aru ja edastavad tulemuste/järelduste kokkuvõtted ühiskomitee eesistujale 30 tööpäeva jooksul pärast iga koosolekut.
               
               
                  Artikkel 3
                  
                     1.   Spetsiaalsed töörühmad koosnevad lepinguosaliste esindajatest. Asjaomaste spetsiaalsete töörühmade delegatsioonide juhid teavitavad üksteist enne koosolekut kummagi lepinguosalise esindusest spetsiaalses töörühmas.
                  
                  
                     2.   Spetsiaalsed töörühmad võivad spetsiaalsete töörühmade asjaomaste delegatsioonide juhtide kirjalikul kokkuleppel kutsuda oma koosolekutele kolmandaid isikuid ja vajaduse korral ära kuulata nende seisukohti konkreetsete päevakorrapunktide kohta. Kumbki lepinguosaline peab teatama teisele lepinguosalisele vähemalt kümme tööpäeva enne koosolekut ette oma kavatsusest kutsuda kolmas isik. Kolmanda isiku või kolmandate isikute valiku lepivad lepinguosalised kokku enne koosolekut.
                  
               
               
                  Artikkel 4
                  Spetsiaalsete töörühmade eesistuja ja põhimõtteliselt koosoleku korraldaja on lepinguosaline, kes on parajasti ühiskomitee eesistuja.
               
               
                  Artikkel 5
                  Euroopa välisteenistuse või Euroopa Komisjoni asjaomase peadirektoraadi esindaja ja Filipiini Vabariigi valitsuse asjaomase juhtameti esindaja tegutsevad ühiselt spetsiaalse töörühma sekretäridena.
               
               
                  Artikkel 6
                  
                     1.   Spetsiaalsed töörühmad tulevad kokku vajaduse korral ja mõlema lepinguosalise nõusolekul ükskõik kumma lepinguosalise kirjaliku taotluse alusel. Iga koosolek peetakse lepinguosaliste vahel kokkulepitud ajal ja kohas. Mõlema lepinguosalise kokkuleppel võib töörühmade koosolekuid erandkorras korraldada ka video- või telekonverentsina.
                  
                  
                     2.   Spetsiaalse töörühma koosoleku kokkukutsumise taotluse saamisel ühelt lepinguosaliselt vastab teise lepinguosalise sekretär sellele 21 tööpäeva jooksul alates taotluse kättesaamisest.
                  
                  
                     3.   Võttes arvesse artikli 3 lõiget 2 kolmandate isikute kohta, teatab iga lepinguosaline eesistujale oma delegatsiooni kavandatava koosseisu aegsasti enne koosolekut.
                  
               
               
                  Artikkel 7
                  
                     1.   Eesistuja edastab päevakorra projekti lepinguosalistele hiljemalt 21 tööpäeva enne koosolekut.
                  
                  
                     2.   Lepinguosalised võivad taotleda eesistujalt punktide lisamist spetsiaalse töörühma koosoleku päevakorda. Punkte, mida ei ole esialgses päevakorras esitatud, võib lepinguosaliste nõusolekul päevakorda lisada.
                  
               
               
                  Artikkel 8
                  
                     1.   Sekretärid koostavad ühiselt tulemuste/järelduste kokkuvõtte kavandi.
                  
                  
                     2.   Mõlema lepinguosalise delegatsiooni juht kiidab enne iga koosoleku lõppu kokkuvõtte kavandi heaks ja allkirjastab selle kahes eksemplaris. Kumbki lepinguosaline saab ühe heakskiidetud ja allkirjastatud kokkuvõtte originaali.
                  
                  
                     3.   Spetsiaalse töörühma koosolekutel osalevad üksnes lepinguosaliste esindajad, välja arvatud juhul, kui lepinguosalised ei lepi kokku teisiti.